section_heading: Športska karijera
paragraph_text: Rozmarija Karuza rođena je u Splitu 24. travnja 1987. godine. Započela je boćati kao trinaestogodišnjakinja, a njezinu darovitost prepoznaju u BK Komiža. Kao članica Boćarskog kluba “Komiža” već 2004. godine postiže značajne rezultate na državnom natjecanju u Rijeci u različitim disciplinama. U paru s Julijom Cimić osvaja brončanu medalju u disciplini par i u disciplini brzinsko štafetno izbijanje te srebrnu medalju u pojedinačnoj disciplini brzinsko izbijanje. Nakon vrlo dobrih rezultata na državnom natjecanju sa 17. godina postaje dio hrvatske ženske reprezentacije u boćanju. Na svjetskom prvenstvu u boćanju za žene, u rujnu 2004. održanom u Parizu, ostvaruje solidno peto mjesto u štafeti zajedno s Danijelom Kolobarić.<ref>["http://hrvatski-bocarski-savez.hr/cdn/content/2016/09/11.pdf"]Glasilo hrvatskog boćarskog saveza, prosinac 2006.(Pristupljeno 24. travnja 2017.)